|  |  |
| --- | --- |
|  | Este artigo amosa letras nativas canadenses. Sen o soporte axeitado, o texto pode mostrar símbolos sen sentido, coma caixas, marcas e outros. |

A **Illa de Baffin** (en Inuktitut: ᕿᑭᖅᑖᓗᒃ Qikiqtaaluk) é unha illa ártica de Nunavut, Canadá. É a illa máis grande do Canadá e a quinta do mundo, cunha área de 507.451 km², e 11.000 habitantes (2004). O explorador William Baffin deulle o nome. A cidade principal da illa, e capital de Nunavut, Iqaluit (antes coñecida como Frobisher Bay) localízase na costa sur

Historia
--------

Os máis antigos restos de hábitat humano localízanse no suroeste da illa e remóntanse ao 2.400 a.C. En 1576 o explorador inglés Martin Frosbisher é o primeiro europeo en chegar á illa e entre 1615 e 1616 William Baffin explora o sur da illa
A **illa de Baffin** (ás veces chamada, *Terra de Baffin*; en inuit, *Qikiqtaaluk*, e, en nórdico antigo, *Helluland*, a «terra da pedra prateada») é unha grande illa situada no extremo noriental do Canadá, pertencente ás illas do arquipélago ártico canadense. É a illa máis grande do Canadá e a 5ª do mundo, cunha superficie de 507.451 km². Administrativamente, pertence ao territorio autónomo de Nunavut e á rexión Qikiqtaaluk.

Xeografía
---------

A illa de Baffin ten unha forma bastante irregular, asimilable a unha J virada uns 45º á esquerda, cos dous extremos máis anchos e unha parte central máis estreita. Ten unha lonxitude, en dirección NO-SE, de máis de 1600 km, variando a súa anchura entre os 500 km do seu parte setentrional, os 200-300 km da parte central e os de máis de 800 km da parte meridional. 

A illa está atravesada por profundos entrantes de mar que conforman varias grandes penínsulas: 

* no extremo suroccidental, a península Foxe, de relevo moi desigual. Avanza no mar, dirección leste-oeste, é duns 215 km. O seu istmo ten unha anchura duns 80 km e a súa anchura máxima é de 145 km;
* no extremo máis meridional, a península Meta Ingognita;
* na parte suroriental, ao norte da anterior, a península Hall, levemente accidentada;
* na parte máis oriental, máis ao norte da anterior, a península Cumberland, cunha anchura no punto máis estreito de 335 km;
* na parte setentrional, a península Borden, unha meseta percorrida por vales fluviais;
* na parte setentrional, a península Brodeur, outra meseta percorrida por vales fluviais.

Os puntos extremos de illa Baffin son os seguintes. Obtivéronse directamente mediante o Google Earth, polo que a súa precisión pode ter algún erro debido á propia forma da consulta: 

* Punto máis setentrional: 73°51′40″N 86°09′53″O﻿ / ﻿73.86111, -86.16472, un punto preto de punta Sargent, na península Brodeur, a beiras do Lancaster Sound;
* Punto máis meridional: 61°51′44″N 66°16′29″O﻿ / ﻿61.86222, -66.27472, un punto preto de East Bluff, na península Meta Incognita, no estreito de Hudson;
* Punto máis occidental: 71°55′47″N 90°06′47″O﻿ / ﻿71.92972, -90.11306, cabo Kater, na península Brodeur, no estreito do Príncipe Rexente;
* Punto máis oriental: 66°37′02″N 61°15′42″O﻿ / ﻿66.61722, -61.26167, cabo Dyer, na península Cumberland, a beiras do estreito Davis;

Iqaluit -antes denominada Frobisher Bay-, a capital de Nunavut, está situada na costa sur da illa, na baía homónima, da cal recibiu o nome. No 2001 tiña 5236 habitantes. 

Ao sur está o estreito de Hudson e o Québec, ao continente. Ao leste sitúase o estreito de Davis e a baía de Baffin e, á outra banda, Groenlandia. Ao oeste e ao norte, a baía de Foxe, o golfo de Boothia e o estreito de Lancaster separan a illa de Baffin do resto do arquipélago. 

Illa de Baffin

Véxase tamén
------------

### Outros artigos

* Illas Árticas do Canadá

Monte Odin (2.147 m), o punto máis alto de Illa Baffin.Monte Odin (2.147 m), o punto máis alto de Illa Baffin.

|  |  |
| --- | --- |
| Control de autoridades | 
* Wd: Q81178
* WorldCat
* VIAF: 237708384
* BRE: 1857159
* EBID: ID
* GEC: 0006671
* GeoNames: 5889292
* GND: 4069078-7
* NKC: ge390217
* OSM: 3957497
* SUDOC: 179264974
* Treccani: baffin

 |